கேள்வி: திராய்க்கேணி படுகொலைகள் என்பது என்ன?
பதில்: திராய்க்கேணி படுகொலைகள் (''Thiraikkerney massacre'') என்பது 1990 ஆம் ஆண்டு ஆகத்து 6 ஆம் நாள் இலங்கையின் அம்பாறை மாவட்டம் திராய்க்கேணி என்னும் தமிழ்க் கிராமம் ஒன்றில் இடம்பெற்ற படுகொலை நிகழ்வைக் குறிக்கும். சிறப்பு இராணுவப் படையினர் எனச் சந்தேகிக்கப்படுபவர்களின் உதவியுடன் இனந்தெரியாதோரால் 47 தமிழர்கள் படுகொலை செய்யப்பட்டனர்.
கேள்வி: திராய்க்கேணி படுகொலைகள் - பின்னணி குறித்து விரிவாக சொல்லுங்கள்.
பதில்: திராய்க்கேணி ('' Thiraayk-kea'ni'') கிராமம் மட்டக்களப்பு நகரில் இருந்து தெற்கே 70 கி.மீ. தொலைவில் அம்பாறை மாவட்டத்தில் அமைந்துள்ளது. 1990 ஆகத்து 5 ஆம் நாள் தீகவாபி என்ற இடத்தில் 13 முஸ்லிம் பணியாளர்கள் இனந்தெரியாதோரால் கொல்லப்பட்டனர். இப்படுகொலைகளை தமிழீழ விடுதலைப் புலிகள் நிகழ்த்தியதாக அயல் கிராமங்களில் வதந்திகள் பரவ ஆரம்பித்தன.[http://www.tamilnet.com/art.html?catid=13&artid=10105 Human skulls, bones unearthed in Thiraikerni], தமிழ்நெட், 13 அக்டோபர் 2003
கேள்வி: திராய்க்கேணி படுகொலைகள் - புதைகுழி கண்டுபிடிப்பு பற்றி விளக்கவும்.
பதில்: 2003 அக்டோபர் 12 ஆம் நாள் திராய்க்கேணி பெரியதம்பிரான் கோயில் பகுதியில் சுத்திகரிப்புப் பணியில் ஈடுபட்டிருந்த பொதுமக்கள் அங்குள்ள குழி ஒன்றில் மனித எச்சங்கள் பலவற்றக் கண்டுபிடித்தனர். இவ்வெச்சங்கள் திராய்க்கேணிப் படுகொலைகளில் கொல்லப்பட்டவர்களினதாய் இருக்கலாம் என உள்ளூர் மக்கள் தெரிவித்தனர். இது தொடர்பான விசாரணைகள் எதுவும் இடம்பெறவில்லை.